B52 เข้าถือหุ้น “เว็ทส์ แอนด์ มอร์” 55% ต่อยอดธุรกิจการค้า “เครื่องมือแพทย์”
B52 เข้าลงทุนซื้อหุ้น “เว็ทส์ แอนด์ มอร์” จำนวน 5,500 หุ้น สัดส่วน 55% รวมมูลค่าลงทุน 10.26 ล้านบาท ราคาซื้อขายหุ้นละ 1,865 บาท เพื่อต่อยอดธุรกิจการค้าเครื่องมือแพทย์ คาดโอนหุ้นเสร็จภายในไตรมาส 1/66

B52 เข้าลงทุนซื้อหุ้น “เว็ทส์ แอนด์ มอร์” จำนวน 5,500 หุ้น สัดส่วน 55% รวมมูลค่าลงทุน 10.26 ล้านบาท เพื่อต่อยอดธุรกิจการค้าเครื่องมือแพทย์ คาดโอนหุ้นเสร็จภายในไตรมาส 1/66
23 ธ.ค. 2565

บริษัท บี-52 แคปปิตอล จำกัด (มหาชน) กล่าวว่า ที่ประชุมคณะกรรมการ ครั้งที่ 11/2565 เมื่อวันที่ 23ธันวาคม2565 ได้มีมติอนุมัติให้บริษัทเข้าลงทุนซื้อหุ้นของ บริษัท เว็ทส์ แอนด์ มอร์ จำกัด (V&amp;M) จำนวนรวม 5,500 หุ้น มีทุนจดทะเบียน 1,000,000 บาท มูลค่าที่ตราไว้(พาร์) หุ้นละ 100 บาท ในราคาซื้อขายหุ้นละ 1,865 บาท รวมเป็นเงินจำนวน 10,257,500 บาท ซึ่งคิดเป็นสัดส่วนร้อยละ 55 ของทุนจดทะเบียนชำระแล้วจากกลุ่มผู้ถือหุ้นเดิม ซึ่งไม่มีความสัมพันธ์ และไม่เป็นบุคคลที่เกี่ยวโยงกับบริษัทแต่อย่างใด
โดยคาดว่าบริษัทจะเข้าทำรายการ ชำระเงินค่าหุ้น และโอนหุ้นให้แล้วเสร็จภายในไตรมาสที่ 1/2566 ทำให้ บริษัท เว็ทส์ แอนด์ มอร์ จำกัด (V&amp;M) จะมีฐานะเป็นบริษัทย่อยของบริษัท ดำเนินประกอบกิจการค้า เครื่องมือแพทย์ และการให้บริการทางการแพทย์นำเข้า ส่งออกเครื่องมือแพทย์เวชภัณฑ์ทางการแพทย์
ทั้งนี้ บริษัทได้ว่าจ้าง บริษัท แอดไวเซอรี่ อัลไลแอนซ์ แอนด์ พาร์ทเนอร์ส จำกัด (AA&amp;P) ซึ่งเป็นบริษัทที่ปรึกษาทางการเงินที่ได้รับความเห็นชอบจากสำนักงานคณะกรรมการ ก.ล.ต. ให้เป็นผู้ประเมินมูลค่ากิจการของ V&amp;M โดย AA&amp;P ได้ประเมินมูลค่ากิจการของ V&amp;M ด้วยวิธีมูลค่าปัจจุบันสุทธิของกระแสเงินสด (Discounted Cash Flow Approach) ได้มูลค่าหุ้นที่เหมาะสมอยู่ในระหว่าง 1,686.41 บาทต่อหุ้น-2,024.57 บาทต่อหุ้น